club47031643
Курчуланып jӱретен эрлер
Курчаланбай jӱрзе
Куру болуп калгылабай база
Оноҥ ӧскӧ не болотон эди
Байланып  jӱретен эрлер
Байланбай jӱрзе 
Бай jок болуп калгылабай база
Оноҥ ӧскӧ не болотон эди
Куру баскылап jӱреле
Jӱӱлгилеп jӱргендери ол не
Куру баскылап турала
Тууралап тургандары  ол не
Кудайдыҥ jолынаҥ 
Курларынаҥ тудунган болзо
Чыккылабас эди
Чынды-тӧгӱнди
Ылгагылап jӱрер эди
Jаманды jакшыны
Аайлагылап jӱрер эди
Jакшыны jӧмӧжип
Jаманды jаба баскылап
Jӱрер эди
Эрлер болуп
Эр киндиктӱ бӱдерде
Эр учурын
Бӱдӱргилеп  jӱрер эди 
Бӱгӱнгизи чилеп баскылабай
Бӱгӱнгизин кем коруп тургай
Олордоҥ
Кем аайлап турган
Кандыйда  ӧй болуп турганын 
Кандый  ӧй келип jатканын
Албатызына айдып берер эди
Акыр, акыр токтогор деп
Аракыла сӱрӱжерге деп
Jедишпезер деп
Учы-тӱбине оныҥ деп
Тӱжӱре ичип болбозоор деп
Оныҥ учун
Аракыла сӱрӱшпей
Айландыра кӧрӱгер деп
Алтай болгоноорды эзеткер деп
Эр киндигерди бектегер деп
Эрjинелӱ Алтайаарды коругар деп
Коркышту ӧйлӧр келип jат деп
Алтай эрлер
Айдар эди албатызына
Анайда
Ас та болзо ижин эткилеп салгылар эди
Албатызыныҥ jолына
Jӧмӧжип салгылар эди
Албатызыныҥ алдына
Баштарын бийик туткулар эди
Калаҥдашпай
Качан jаргыныҥ ӧйи келзе
Калыгыҥ учун нени эткеҥ деп
Албаты сураза
Аргам jеткенче
Аайлап билгенимче
Иштендим
Тузамды jетирерге
Чырмайдым деп 
Айдынгылаар эди
Аракынаҥ чупчынгылап чыгар эди 
Баш болзын. Божогон.

(Кудайдыҥ бичимели )